section_heading: Struktura
paragraph_text: Keramičko vlakno umjetno je sintetičko vlakno proizvedeno od filamenta malih dimenzija koji se sastoji od aluminosilikatnih materijala visoke čistoće. Keramička vuna se sastoji od amorfnih vlakana različitih duljina i promjera. Promjer vlakana najčešće iznosi od 0,2 μm do 0,4 μm. Vlakna se proizvode tako da se rastaljeni Al<sub>2</sub>O<sub>3</sub> i SiO<sub>2</sub> najčešće miješaju u masenom omjeru 1:1, te se zatim podvrgavaju postupcima puhanja, rotacijskog oblikovanja i vučenja, nakon kojih se postiže konačna amorfna struktura. Također uz Al<sub>2</sub>O<sub>3</sub> i SiO<sub>2</sub> keramička vuna može sadržavati manje količine Cr<sub>2</sub>O<sub>3</sub>, ZrO<sub>2</sub>, Fe<sub>2</sub>O<sub>3</sub> i TiO<sub>2</sub> čime se može povećati temperatura primjene keramičke vune i do 1600 °C.